b'\n_START_ARTICLE_\nCobla els Llu\xc3\xafsos de Taradell\n_START_PARAGRAPH_\nCobla els Llu\xc3\xafsos de Taradell \xc3\xa9s la cobla m\xc3\xa9s antiga de Catalunya, fundada el dia de Nadal de 1876 a Taradell pel seminarista Isidre Reig i Serra. Inicialment es va estrenar com a orquestra i no ho feren com a cobla fins al 1925. _NEWLINE_Durant m\xc3\xa9s de cinquanta anys han tocat a les festes majors de Les Borges del Camp i Calaf, i sovint ho fan a les de Ribes de Freser, Sant Juli\xc3\xa0 de Vilatorta, Vic, Tona, Centelles, Navarcles i Aiguafreda. El 1986 van rebre la Creu de Sant Jordi._NEWLINE_El 1999 van crear la Cobla de Ball Tarasca i el 2000 enregistraren el disc Balls i danses del m\xc3\xb3n. Els seus components s\xc3\xb3n Vict\xc3\xb2ria Morer (flabiol); Xevi Capdevila i Carles Casanova (tibles); Enric Esp\xc3\xad i Marina Porta (tenores); Jaume Coma i Josep Maria Puig (trompetes); Ignasi Garolera (tromb\xc3\xb3); Ramon Casanova i Jordi Donet (fiscorns) i Jordi Oll\xc3\xa9 (contrabaix)._NEWLINE_L\'any 2014 han publicat un nou disc del compositor i tible de la cobla Xevi Capdevila, anomenat "la cobla sense embuts", amb la col\xc2\xb7laboraci\xc3\xb3 de la discogr\xc3\xa0fica Solfa Recordings i l\'Ajuntament de Taradell. Els disc cont\xc3\xa9 sardanes i obres per cobla, amb la peculiaritat de ser el primer enregistrament on podem escoltar la Bar\xc3\xadtona.'